Document ID: /roh_data/filtered/fineweb-2-filterrobots_roh.jsonl.gz/26069

L'interess vi da l'iniziativa cunter la chatscha speziala è cumparegliabel cun la votaziun davart il credit per gieus olimpics en Grischun. Quella giada eran 50% da la populaziun stads a votar.
Votaziuns naziunalas mobiliseschan
En la media dals ultims tschintg onns munta la participaziun a votaziuns en Grischun a 45%. En egl dat surtut che votaziuns naziunalas mobiliseschan la glieud. Cun ina participaziun da 54% han l'iniziativa cunter l'immigraziun da massa e l'iniziativa cunter las taxa radio e televisiun (Billag) fatg naufragi. E cun ina tuttina auta participaziun è il credit per ils aviuns da cumbat Gripen vegnì acceptà.
Records da participaziun
Il record dals ultims tschintg onns hai dà il 2016. Cun ina participaziun da 61% ha ils suveran refusà l'iniziativa che vuleva repatriar effectivamain persunas estras criminalas. Dal record absolut è dentant era questa cifra lunsch davent. Il 1992, cura ch'i gieva per la commembranza da la Svizra da l'EWR, han 76% da las persunas cun dretg da votar en Grischun dà giu lur vusch. Il project da votaziun federal era vegnì refusà.
RR novitads 06:00